MedicAlert

MedicAlert is ‘n organisasie wat die gebruik van die juiste spoedeisende mediese hulp in noodgevallle nastreef.

Geskiedenis
Hierdie nie-winsgewende organisasie is in 1956 begin toe dr. Marion Collins amper haar dogter verloor het weens die goedbedoelde toediening van ‘n verkeerde geneesmiddel in ‘n noodtoestand. Dit het sy hoofkantoor in Turlock in Kalifornië. In Suid-Afrika is dit gevestig op die Foreshore (die Kaapstadse strandgebied) en word hier ondersteun deur die Lions-klubs.

Identifikasie
Lede van die organisasie dra altyd ‘n armband of halsketting met daaraan ‘n penning of ‘n plaatjie. Daarop staan inligting oor hul kwaal of kontakbesonderhede. Met hierdie inligting word gehoop dat die korrekte behandeling gegee en sodoende die pasiënt se lewe gered word. Op die keersy van so ‘n munt staan die woorde MedicAlert en die wapen van Asklepios.

Wie?
Mense wat hiervan gebuik maak, is hulle wat allergies is vir penisillien, aspirien, jodium, sekere soorte teengif, barbituurpreparate, ens. Lyers aan asma, epilepsie, outisme, suikersiekte, Alzheimersiekte, Parkinson se siekte, outo-immuunsiekte, porfirie, hemofilie en gloukoom sowel as gebruikers van kortisoon en bloedstollingsteenmiddels dra dikwels so ‘n skyfie. Ook draers van kontaklense, pasaangeërs en implatate benut die sisteem.

Waar?
In 10 lande bestaan die organisasie: Suid-Afrika, Zimbabwe, Australië, Nieu-Seeland, Ysland, Ciprus, Brittanje, Kanada en die VSA.

 Eksterne skakels 
 U.S. MedicAlert Foundation
 MedicAlert Foundation Australia
 MedicAlert Foundation Canada
 MedicAlert Foundation Cyprus
 MedicAlert Foundation Iceland
 MedicAlert Foundation Malaysia
 MedicAlert Foundation New Zealand
 MedicAlert Foundation South Africa
 MedicAlert Foundation United Kingdom
 MedicAlert Foundation Zimbabwe

Kategorie:Amerikaanse maatskappye